# Litteratursøgning og kildehåndtering– afsluttende afleveringsopgave, E2021

Roman Jurowetzki

22/10 - 2020

Din aflevering skal være et **anonymt** (der skal ikke være navn eller klynge eller gruppe på) **PDF** dokument – din rapport. Peergrade.io kommer til at linke dit navn til din aflevering.

Dette skal afleveres på peergrade.io

**Plagiering** 🡪 ikke godkendt + studieledelsen underrettes!

Din rapport skal bruge korrekte referencer og Harvard-stilen samt **indeholde en litteraturliste**.

# Intro

Større virksomheder i produktion har typisk en R&D (forskning og udvikling) afdeling. Når vi ser på forskningsdelen, så er typisk det mest effektive at centralisere disse aktiviteter i virksomheden.

Ved udvikling er det faktisk ikke helt klart hvad der er den bedste løsning. Centralisering (1 central udviklingsafdeling på højeste niveau) hjælper med at forhindre ”dobbelt udvikling” og dermed er der mindre spild af ressourcer. Mindre decentrale udviklingsafdelinger har til modsætning fordelen at være tæt på de afdelinger hvor f.eks. den udviklede teknologi skal bruges eller hvor man har detaljeret viden om efterspørgsel. Manglen af den slags viden ved central udvikling kan dermed resultere i alt for høje transaktionsomkostninger når udviklingen skal tilpasses og integreres.

Det vedlagte konferencepapir blev lige præsenteret til DRUID 2021 og undersøger casen af en stor ”multi-business” virksomhed, hvor man har oprettet en central udviklingsafdeling (udover mindre decentrale afdelinger). Bl.a. undersøges der, hvor vidt centraliseringen har hjulpet med at ”dobbelt udvikling” og dermed øge effektiviteten.

Du synes, det kunne være spændende at se på den slags processer i dit projekt og begynder med at søge efter relevant litteratur og udarbejde et dokument, der danner overblik over forskningsfeltet til andre i gruppen og din vejleder.

Selve konferencepapir kan ikke bruges til bibliometrisk søgning, da den ikke er udkommet.

# Opgave

1.

* Gennemgå artiklen (især intro s 1-5) for at identificere 1 eller 2 relevante kilder, som kan danne fundamentet til din litteratursøgning.
* Find disse i en relevant akademisk database, tilføj til Refworks og derefter til dit dokument, hvor du også kort beskriver hvorfor/hvordan du synes de kan bruges.
* Brug 1 af disse artikler som basis til at identificere 3 andre relevante kilder – her kan du f.eks. bruge ”related” funktionen i Google Scholar, Scopus eller netværk i Connected Papers. Tilføj ligeledes til dit dokument og lav en kort beskrivelse: Hvordan kan de bruges i dit hypotetiske projekt?

2.

Lad os antage, at du synes, at Siggelkow & Levinthal (2003) – en artikel, som analyserer centralisering vs decentralisering mht. præstation – er ret spændende. Du vil gerne vide mere om forskningsfeltet og hvordan den seneste forskning ser ud.

* Find artiklen i Scopus og derfra alle kilder, som referer til artiklen.
* Begræns til forskning mellem 2018 og 2021 (inkl.) og ”Business, Management and Accounting”.
* Sorter efter antal af referencer (dem, der får flest øverst) og identificer 3 blandt de første 10, som du synes kan være spændende som litteratur i dit projekt. Tilføj til Refworks og dit dokument + kort beskrivelse.
* Hvilke *keywords* beskriver forskningsfeltet (første 5)?

# Litteraturliste

Siggelkow, N. & Levinthal, D.A. 2003, "Temporarily Divide to Conquer: Centralized, Decentralized, and Reintegrated Organizational Approaches to Exploration and Adaptation", *Organization Science,* vol. 14, no. 6, pp. 650-669+755.

stylefix